钦定古今图书集成/明伦汇编/宫闱典/第010卷 > 《贺太皇太后同听政表》前人
## 钦定古今图书集成/明伦汇编/宫闱典/第010卷 > 《贺太皇太后同听政表》前人

绥寿而右文母，高拱宸慈；肖德而有神孙，共临几政。
徽音洋溢，光训昭宣。恭惟寿和圣福太皇太后陛下，
功迈涂山，德高妫汭。施于帝祉，已深庆锡之源；保我
后生，益衍寿宁之福。章宪垂帘于天圣，宣仁称制于
延和。绍昔大猷，为今懿范。臣属縻守绂，欣听俞纶。《太
易》、太始、太初，莫测无为之化；四门、四聪、四目，共观有
道之朝。